钦定古今图书集成/明伦汇编/闺媛典/第027卷 > 皇清 > 曹以成妻程氏
## 钦定古今图书集成/明伦汇编/闺媛典/第027卷 > 皇清 > 曹以成妻程氏

按《石门县志》：“程氏，名发媊，歙之呈坎人，海南学宪有守之女孙，太学曹以成妻也。生而端慧，少受《论语》小学，能通大义。十六于归，奉上御下，进退合节。教子序广等五人，严于塾师。年四十而寡。家中落，勤俭节用，延名师课子，不靳厚贽。广登庚辰进士，氏裙布纺绩，不改素风，相时应务，皆有深鉴。晚岁皈心教乘，长斋四十年” ，以寿终。翰林检讨吴任臣志其墓。